The Unforgettable Fire

The Unforgettable Fire (האש הבלתי נשכחת) הוא אלבום האולפן הרביעי של להקת הרוק האירית U2. הוא יצא ב-1 באוקטובר 1984 בחברת איילנד רקורדס. הלהקה רצתה לשנות כיוון מאלבומם הקודם, War, ולכן הם שכרו את בריאן אינו ואת דניאל לנואה כדי שיפיקו את האלבום ויעזרו להם להתנסות עם סאונד אווירתי ואבסטרקטי יותר. השינוי היה הדרמטי ביותר של הלהקה עד לאותה התקופה. בעקבות יציאתו של האלבום War וסיבוב ההופעות שלו, U2 פחדו שהם יהפכו לעוד להקת רוק צווחנית המנגנת בארנות ונושאת סיסמאות. למרות זאת, ההצלחה של אלבום ההופעה Under a Blood Red Sky ושל סרט ההופעה Live at Red Rocks מ-1983, העניקו ל-U2 חופש אומנותי, ובפעם הראשונה גם כלכלי. לאחר הופעה ב-Phoenix Park Racecourse שבדבלין באוגוסט 1983, אשר הייתה אחת ההופעות האחרונות בסיבוב ההופעות War, בונו דיבר במטפורות על כך שהלהקה תתפרק, תתאחד מחדש ותלך לכיוון שונה. במהדורה העשירית של מגזין U2, אשר יצאה בפברואר 1984, בונו רמז על שינויים רדיקלים בחומרים של הלהקה. הוא אמר שהוא לא יכול לישון בלילה בגלל המחשבות על כך ושהלהקה עוברת שינוי גדול. אדם קלייטון אמר שהלהקה חיפשה משהו יותר רציני ואמנותי. הלהקה הקליטה את שלושת אלבומי האולפן הראשונים שלה עם המפיק סטיב ליליווייט, ובמקום ליצור את "הבן של War", חברי הלהקה רצו להתנסות. הם שקלו לעבוד עם ג'ימי איאובין, אך חשבו שהחומרים שלהם אירופים מדי בשביל מפיק אמריקאי. הם גם שקלו לפנות לקוני פלאנק ולרט דייוויס. U2 הציעה לבריאן אינו להפיק את האלבום, אך תחילה הוא הסתייג מכך מכיוון שהוא לא עבד לפני כן על מוזיקה בסגנון של U2. לאחר שהלהקה השמיעה לו את Under a Blood Red Sky הוא התרשם והציע להם שיעבוד על האלבום יחד עם דניאל לנואה. אינו אמר שהוא התמקד ברעיונות ובהיבטים הקונספטואליים, בעוד שלנואה היה אחראי להיבטים הקשורים להפקה. כריס בלאקוול, המנהל של איילנד רקורדס, ניסה לשכנע אותם לא לעבוד עם אינו, מכיוון שהוא חשב שבדיוק כאשר הלהקה עמדה להגיע לרמות ההצלחה הגבוהות ביותר, אינו "יקבור אותם תחת שכבה של קשקושי אוונגרד". ניק סטיוארט מאליינד רקורדס אמר שבאותה תקופה הוא חשב שהם משוגעים, אך שההחלטה של חברי הלהקה למתוח את עצמם ולמצוא ממד נוסף הייתה נקודת המפנה בקריירה שלהם. השירים "Pride (In the Name of Love)‎",‏ "The Unforgettable Fire", ו-"A Sort of Homecoming" חוברו בביתו של בונו במגדלי מרטלו.הקלטות האלבום החלו בתחילת חודש מאי, 1983, ב-Slane Castle. הלהקה והצוות גרו יחד בטירה לאורך העבודה על האלבום. הם בחרו באולם הנשפים הגותי שבטירה, אשר נבנה במיוחד למוזיקה והיה בעל תקרה כפתית בגובה תשעה מטר, מה שטרם לאווירה הרגועה והניסיונית שנוצרה. האווירה הייתה כל כך רגועה שיום אחד חברי הלהקה הקליטו בעירום. הגישה שלהם הייתה שבמקום להשתמש באפקטים ובהדהוד כדי ליצור את הסאונד הרגיל שבאולפן, הם יעשו את ההפך וישתמשו בהקלטה חיה כדי "לרסן את הסאונד הפרוע שלהם." U2 שכרו את חברת Effanel Music, אשר הקליטה את ההופעות שלהם בבוסטון וברד רוקס בשנה שלפני כן, על מנת להקליט את האלבום. יחד עם החברה U2 שכרו גם מכשיר הקלטה נייד בעל 24 ערוצים, אשר היה יוצא דופן באותה התקופה. הציוד ישב בספרייה של הטירה והכבלים השתרכו ממנו אל תוך אולם הנשפים הסמוך, היכן שהלהקה ניגנה. הגנרטור אשר סיפק חשמל לאולפן התקלקל לעיתים קרובות, ורוב קטעי הגיטרה של דה אדג' הוקלטו כאשר המגבר היה במרפסת, מוגן על ידי פלסטיק מהגשם. אולם הנשפים התברר כגדול מדי ולכן הלהקה עברה להקליט בספרייה שהייתה קטנה יותר. חברת הטלוויזיה האירית RTÉ-TV צילמה את חברי הלהקה בזמן ההקלטות עבור סרט תיעודי שנקרא The Making of The Unforgettable Fire ויצא ב-1985. על פי דה אדג', אינו התעניין יותר בחומרים הלא קונבנציונליים ופחות בשירים Pride (In the Name of Love)‎ ו-The Unforgettable Fire. לנואה "חיפה עליו", כך שהשניים איזנו אחד את השני. חלק גדול מהאלבום נערך מחדש מאוחר יותר באולפני Windmill Lane, שם הלהקה הקליטה בין ה-6 ביוני ל-5 באוגוסט. באלבום זה U2 השתמשה לראשונה בסינתסייזר. המתח גבר בין הלהקה לצוות ההפקה באולפני Windmill Lane, בייחוד מכיוון שהלהקה "לא יכלה לסיים כלום". 12 ימים לפני תאריך הסיום הרשמי, בונו אמר שהוא לא יכול לסיים לכתוב את המילים ולהקה עבדה 20 שעות ביום במשך השבועיים האחרונים של ההקלטות כדי לסיים את האלבום. מאוחר יותר בונו אמר שהוא הרגיש ששירים כמו Bad ו-Pride (In the Name of Love)‎ נותרו כסקיצות לא גמורות. באותה תקופה, The Unforgettable Fire נחשב לשינוי המשמעותי ביותר שעבר על U2. לאלבום יש סאונד עשיר ותזמורתי, והוא היה האלבום הראשון של U2 בעל סאונד מגובש. תחת הניהול של דניאל לנואה, התיפוף של לארי מולאן ג'וניור הפך למשוחרר, פאנקי ומעודן יותר. נגינתו של אדם קלייטון על גיטרת הבס הפכה גם היא למעודנת יותר, כך שקטעי המקצב לא התפרצו יותר אל תוך השירים, אלא זרמו בהם. השיר הפותח את האלבום, A Sort of Homecoming, מראה מיד את השינוי בסאונד של U2. כמו בשירים רבים באלבום, קצב התיפוף הצבאי של War מתחלף בנגינה מעודנת יותר, והגיטרה לא בולטת במיקס כמו ב-War. בתקופה שלפני הקלטת האלבום בונו קרא הרבה סיפורת, שירה ופילוסופיה, אשר השפיעו על כתיבתו. הוא אמר שהוא מרגיש ש-The Unforgettable Fire הוא "אלבום יפהפה בחוסר הפוקוס שלו, מטושטש כמו ציור אימפרסיוניסטי ושונה מאוד משלטי חוצות או ססמאות בפרסומות." האלבום יצא ב-1 באוקטובר 1984. שם האלבום לקוח מתערוכה בשם "The Unforgettable Fire" אשר הציגה יצירות של ניצולים של הפלת פצצות האטום על הירושימה ונגסאקי ביפן. הלהקה ראתה את התערוכה בנובמבר 1983 במוזיאון The Peace Museum שבשיקגו במהלך סיבוב ההופעות של האלבום War. הלהקה הסתובבה כמה ימים באירלנד במכונית עם אנטון קורביין וחיפשה מקומות צילום פוטנציאלים. הטירה המופיעה על עטיפת האלבום היא Moydrum Castle אשר נמצאת בעיירה את'לונה. Pride (In the Name of Love)‎ היה הסינגל הראשון מהאלבום ויצא ב-3 בספטמבר 1984. The Unforgettable Fire היה הסינגל השני מהאלבום ויצא ב-22 באפריל 1985. כאשר האלבום יצא הוא קיבל ביקורות טובות, אך האלבום נכלל גם בספר "The Worst Rock and Roll Records of All Time" (אלבומי הרוק הגרועים ביותר בהיסטוריה) שיצא ב-1991. לאחר צאת האלבום הלהקה יצאה לסיבוב הופעות בשם The Unforgettable Fire. הסיבוב החל בקרייסטצ'רץ' שבניו זילנד, ב-29 באוגוסט 1984, והסתיים בקורק שבאירלנד, ב-25 ביולי 1985. הסיבוב כלל 112 הופעות. U2 השתתפה במופע הצדקה לייב אייד באצטדיון ומבלי שבלונדון ב-13 ביולי 1985. המופע נערך כדי ליצור מודעות ולאסוף תרומות לרעב באפריקה. הופעתה של U2 היא אחת מהזכורות ביותר במופע. בעת ביצוע באורך 12 דקות של השיר "Bad", בונו קפץ מהבמה וחיבק ורקד עם מעריצה. מכיוון שביצוע השיר היה ארוך הם היו צריכים לוותר על שיר אחד. אף על פי שבהתחלה הם חשבו שהם דפקו את ההופעה, היה זה למעשה רגע פריצה עבור הלהקה. בונו הראה לקהל של מילונים מרחבי העולם את החיבור האישי שלו עם הקהל. לאחר ההופעה, כל האלבומים הקודמים של U2 חזרו למצעדים. ב-1985, מגזין הרולינג סטון קרא ל-U2 "הלהקה של שנות ה-80". בכתבה נאמר ש"עבור מספר הולך וגדל של אוהבי רוק, U2 נהפכה ללהקה החשובה ביותר, אולי אפילו ללהקה היחידה החשובה." מילות השירים נכתבו על ידי בונו, המוזיקה לשירים הולחנה על ידי U2. הערות ב-1995, האלבום עבר רימסטארינג ויצא כדיסק זהב מיוחד. משכי השירים באלבום הזה היו שונים במקצת, בעיקר "4th of July" שהופיע בגרסה מורחבת בת 2:39 דקות. ב-1985, הלהקה הוציאה מיני-אלבום בשם "Wide Awake in America" וכלל גרסאות חיות של "Bad" ו-"A Sort of Homecoming" ושני בי-סיידים בשם "The Three Sunrises" ו-"Love Comes Tumbling". בונו – שירה דה אדג' – גיטרה, קלידים, קולות רקע אדם קלייטון – גיטרה בס לארי מולן ג'וניור – תופים מוזיקאים נוספים בריאן אינו – קולות נוספים, תזמור, טיפולים דניאל לנואה – קולות נוספים, תזמור, טיפולים פול בארט – סינתיסייזר פיירלייט כריסי היינד – קולות רקע ב-"Pride (In the Name of Love)‎" מצעדי אלבומים מצעדי סינגלים תעודות אתר האינטרנט הרשמי של The Unforgettable Fire (באנגלית) מידע על האלבום The Unforgettable Fire באתר MusicBrainz מידע על האלבום The Unforgettable Fire באתר AllMusic האלבום The Unforgettable Fire באתר Discogs האלבום The Unforgettable Fire באתר ספוטיפיי האלבום The Unforgettable Fire באתר יוטיוב "The Joshua Tree". Rolling Stone. נבדק ב-2017-07-17. Niall Stokes, Into the Heart : The Stories Behind Every U2 Song, Avalon Publishing Group, 1996, עמ' 50, ISBN 1560251344. (באנגלית) Matt McGee, U2: A Diary, Omnibus Press, 2008, עמ' 74, ISBN 1847721087. (באנגלית) McCormick, U2 by U2, לונדון: הרפר קולינס, 2005, עמ' 147, ISBN 0-00-719668-7. (באנגלית) "Review: U2's 'The Unforgettable Fire'". Rolling Stone. נבדק ב-2017-07-17. Brian Eno and Daniel Lanois Remember the Making of U2's *Unforgettable Fire* | Pitchfork, pitchfork.com (באנגלית) Matt McGee, U2: A Diary, Omnibus Press, 2008, עמ' 75, ISBN 1847721087. (באנגלית) "U2 took "unforgettable" trip to castle for '84 album". Reuters. 2009-10-26. נבדק ב-2017-07-17. Tony Fletcher, U2: The Pride of Lions, Jamming!, 1 באוקטובר 1984 Neil McCormick, U2 by U2, לונדון: HarperCollins, 2005, עמ' 151, ISBN 0-00-719668-7. (באנגלית) Matt McGee, U2: A Diary, Omnibus Press, 2008, עמ' 75-76, ISBN 1847721087. (באנגלית) Neil McCormick, U2 by U2, לונדון: HarperCollins, 2005, עמ' 152, ISBN 0-00-719668-7. (באנגלית) Niall Stokes, Into the Heart: The Stories behind Every U2 Song, HarperCollins, 1996, עמ' 50-51, ISBN 0732260361. (באנגלית) U2 > Discography > Albums > The Unforgettable Fire, www.u2.com Niall Stokes, Into the Heart: The Stories behind Every U2 Song, HarperCollins, 1996, עמ' 54, ISBN 0732260361. (באנגלית) "U2: U2faqs.com - Geography FAQ". archive.is. 2012-09-15. נבדק ב-2017-07-19. סטיבן תומאס ארלוויין, באתר Allmusic דייוויד לינץ', The Austin Chronicle,‏ 30 במרץ 2001 גרג קוט, באתר שיקגו טריביון, 6 בספטמבר 1992 דירוג האלבום בתאריך 2002, בארכיון האינטרנט ביל וימן, U2's Discography, אנטרטיינמנט ויקלי, 29 בנובמבר 1991 ליאם מקיי, 5 באוקטובר 1984 U2: The Unforgettable Fire, אוקטובר 1996 קורט לודר, באתר רולינג סטון, 11 באוקטובר 1984 עורכים: ניית'ן בראקט וכריסטיאן הוארד, מדריך האלבומים של רולינג סטון, 2004 רוברט כריסטגאו, [1], וילג' ווייס, 5 בפברואר 1985 Jimmy Guterman and Owen O'Donnell, The Worst Rock N' Roll Records Of All Time: A Fan's Guide To The Stuff You Love To Hate, Citadel Press, 1991, ISBN 0806512318. (באנגלית) "Live Aid: A Look Back At A Concert That Actually Changed The World". MTV News (באנגלית). נבדק ב-2017-07-19. "The Story Of U2". ThoughtCo. נבדק ב-2017-07-19. U2 > Discography > Albums > The Unforgettable Fire, www.u2.com The Official New Zealand Music Chart, THE OFFICIAL NZ MUSIC CHART (באנגלית) Steffen Hung, norwegiancharts.com - U2 - The Unforgettable Fire, www.norwegiancharts.com U2 - The Unforgettable Fire, ultratop.be Steffen Hung, swedishcharts.com - U2 - The Unforgettable Fire, www.swedishcharts.com Jaclyn Ward - Fireball Media Group - http://www.fireballmedia.ie, The Irish Charts - All there is to know, www.irishcharts.ie, יש לחפש באופן ידני Steffen Hung, swedishcharts.com - U2 - Pride (In The Name Of Love), www.swedishcharts.com Official Singles Chart Top 100 | Official Charts Company, www.officialcharts.com (באנגלית) U2 - Chart history | Billboard, www.billboard.com (באנגלית) U2 - Chart history | Billboard, www.billboard.com (באנגלית) U2 - The Unforgettable Fire, ultratop.be the unforgettable fire | full Official Chart History | Official Charts Company U2 - Chart history | Billboard, www.billboard.com (באנגלית) U2 - Chart history | Billboard, www.billboard.com (באנגלית) Musique sur Disque en France (SNEP) : Top 50, telechargement legal, droit d'auteur…, ‏2007-09-30 "Gold & Platinum - RIAA". RIAA (באנגלית אמריקאית). נבדק ב-2017-07-19.